Document ID: /roh_data/filtered/fineweb-2-filterrobots_roh.jsonl.gz/28491

Datiers da Winterthur hai dà il glindesdi saira tard in grev accident da tren cun in auto. Tranter Schottikon ed Elgg saja ina automobilista vegnida sin ils binaris ord motivs anc nunenconuschents. Lura saja l'auto vegnì tranter dus trens da la SBB ch'eran da viadi en direcziun opposta. Tranter ils dus trens avevi strusch 80 cm distanza. L'auto saja demolì dal tut e la dunna è grevamain blessada, communitgescha la Polizia chantunala da Turitg. Ils radund 80 passagiers dals dus trens èn vegnids evacuads. Nagin dad els e nagin dals dus locomotivists sajan blessads.
En consequenza datti er anc oz mardi sin la lingia tranter Turitg e Son Gagl retards e trens che crodan or.